Jare saam, trou - en dan skei ons | SARIE
Jare saam, trou – en dan skei ons	deur Liani Jansen van Rensburg
Die wêreld krap steeds kop oor Brangelina wat vroeër vanjaar aangekondig dat hul paadjies gaan skei. Vir 12 jaar was Angelina Jolie en Brad Pitt saam, die laaste twee jaar daarvan as getroudes. Hoe gebeur dit dat ’n verhouding ná jare saam, en toe kortliks getroud, skielik verkrummel?
Sy het onlangs op die geselsprogram Loose Woman verskyn. “Daar iets sielkundigs daaraan om nie getroud te wees nie, want dit gee jou die vryheid om besluite te neem soos jy wil,” het sy vertel.
“Dikwels is die verhouding reeds lankal verby oor ’n probleem wat hulle nie kan oplos nie. Dan dink hulle die huwelik sal dit laat werk. ’n Saambly-verhouding kan nog die krake versteek. Maar met ’n huwelik raak die krake selfs groter. En dan val die verhouding uitmekaar.”
“Familie, vriende of selfs een van die maats kan aandring op ’n troue. Nou verwyt die een die ander een en voel dan skielik te na gekom.”
“Veral as die verhouding as ’n affair begin het, kan albei mekaar net nooit vertrou nie. En wanneer hul getroud is, raak die wantroue net nog groter. Dis werklik ’n vreemde verskynsel en elke saak is uniek.”
“Dis dalk ’n subtiele persepsie wat plaasvind. Maar dinge in die verhouding het verander en eintlik het albei verander. Maar nie een weet hoe om met die ander te kommunikeer nie. Dikwels weet hulle nie hoe om op die regte manier te praat en te luister nie.”
Francois Estherhuizen, ’n terapeut en huweliksberader van Stellenbosch, sê liefde is nie altyd genoeg nie. “Dit klink hard, maar dis ongelukkig die waarheid. Dis nie genoeg nie, veral as jy nie weet hoe om te kommunikeer nie.”
Hoekom wil julle trou? “Ons wil graag iets doen voor familie en vriende.”
Is iets anders ná julle getroud is? “Dit voel anderste – meer veilig.”
Maar Esterhuizen sê paartjies kan ook onkundig wees en nie voorbereid op die huwelik nie. “Daar word nie altyd ordentlike voorbereiding gedoen nie. Dis soms net iets wat vinnig afgejaag word.”
Goldie sê sy en Kurt het bewustelik besluit om bymekaar te bly. “En dis vir ons genoeg. Vryheid is ook belangrik.”